1. I have immense pleasure in welcoming you to the Annual General Meeting of the Indian Red Cross Society and St. John Ambulance (India).
1۔ مجھے انڈین ریڈکرا س سوسائٹی اور سینٹ جان ایمبولینس انڈیا کی سالانہ جنرل میٹنگ میں آپ کا خیر مقدم کرتے ہوئے مجھے بڑی خوشی محسوس ہورہی ہے۔ 2۔ میں ان مقررین کے درمیان ہوں جو امتیازی شخصیت کے مالک ہیں اور جنہوں نے انڈین ریڈ کراس سوسائٹی اور سینٹ جان ایمبولینس انڈیا کے سابق سکریٹری جنرل ڈاکٹر ایس کے اگروال کی موت پر مجھ سے پہلے تعزیت کی ۔ یہ دونوں ہی تنظیمیں اور سماج انہیں ان کے تعاون کی بنیاد پرطویل عرصہ تک یاد رکھیں گے۔ خوا تین و حضرات: 3۔ میں ان لوگوں کو بھی مبارک باد دینا چاہوں گاجنہوں نے آج ایوارڈز حاصل کئے ہیں ۔ یہ ایوارڈز راحت اور بچاؤ کے کام ، حفظان صحت کو فروغ دینے ، سماج کے کمزور طبقات کو دیکھ بھال فراہم کرنے اور عوام کو تعلیم دیکر ان مقاصد کو آگے بڑھانے میں ، افراد اور تنظیموں کے غیر معمولی کام کا صحیح معنوں میں اعترا ف ہیں۔ 4۔ انڈین ریڈکرا س سوسائٹی اور سینٹ جان ایمبولینس انڈیا کے چیئرمین جناب جے پی نڈا نے ایک جامع سالانہ رپورٹ پیش کی ہے ۔ اس رپورٹ میں جو چیز نمایاں ہے وہ ہے کہ انڈین ریڈکرا س سوسائٹی اور سینٹ جان ایمبولینس دونوں ہی کے کارکنوں کا خود کو وقف کردینا اور ان کا پر عزم رہنا ۔ انہوں نے اپنے پروگراموں کو خدمت اور کامیابی کی نئی سطح تک پہنچا کر بہت سے قابل ستائش اقدام کئے ہیں۔ بہت سی چیلنج بھری صورتحال میں ان کی بروقت مدد سے حکومت کی کوششوں کو بڑے پیمانے پر مدد ملی ہے۔ 5۔ جو کچھ بھی انہوں نے کیا ہے اس کے لئے ہمارا پورا سماج ان کی ستائش اور شکریہ ادا کرتا ہے ۔ خواتین و حضرات 6 ۔ ہم ایک ایسے دور میں جی رہے ہیں ، جب آدمی کی لائی ہوئی نام نہاد آفتیں ہمارا مقدر بن گئی ہیں۔ خطروں کو کم کرنا ، صلاحیت سازی ، انسانوں کو ادھر سے ادھر لانا لے جانا ، ترقیاتی کام ، آفات اور بحران کابندوبست ایسے کام ہیں جن کی قیمت نہیں چکائی جاسکتی ۔ ترک وطن ، چاہے اندرونی ہو یا سرحد پار ، ہمیشہ ہی ایک تشویش کی وجہ رہی ہے۔ اس طرح کی صورتحال میں ضرورت ہوتی ہے نہ صرف راحت کے سامان اور عمدہ تربیت یافتہ رضاکاروں کی بلکہ سماج کی طرف سے بڑے پیمانے پر مدد کی بھی جو حساس اور اچھے انسا نی رویہ کے ساتھ فراہم کی جائے ۔ 7۔ ہمارے ملک میں خاص طور پر جہاں قومی ترقیاتی پروگراموں پر عمل درآمد میں ، معیشت ، تعلیم اور سماجی تنوع کی وجہ سے اکثر پریشانیاں آجاتی ہیں، رضاکاروں اور رضارکار تنظیموں کے شامل ہوجانے سے ، ان چیلنجوں سے نمٹنے میں بڑی مدد ملتی ہے ۔ 8۔لہذا مجھے خوشی ہے کہ سماجی سطح پر ریڈ کراس کی تشکیل کردہ پہلی میڈیکل ریسپانڈرز ٹیم ، 18 ریاستوں میں موجود ہے۔ 9۔ البتہ میں زور دیکر کہوں گا کہ ہمارے وسیع ملک کو ایسے مزید لوگوں کی ضرورت ہے ۔ مزید تربیت یافتہ لوگوں کی ، نہ صرف مصیبت کی گھڑی میں بلکہ جب صورتحال معمول کے مطابق ہو تب بھی ، تاکہ اپنی حکومت کے سماجی کاموں کو ان سے مستفید ہونے وا لے طبقوں تک پہنچا یاجاسکے ۔ اس ضمن میں ، میں ’’بیٹی بچاؤ بیٹی پڑھاؤ‘‘ پروگرام اور سووچھ بھارت اقدام میں شمولیت پر انڈین ریڈکراس سوسائٹی کی ستائش کرتا ہوں۔ 10۔ آفت کی پیشگی تیاری اور بازآباد کاری کے شعبے میں پوسٹ گریجویٹ ڈپلوما کورس ، دی انڈین ریڈ کراس کا ایک بہت ہی اچھا قدم ہے۔ 11۔ ریڈ کراس کا ، زچگی اور بچے کی بہبود کا پروگرام بھی اتنا ہی اہم ہے جو خاص طور پر ملک کے دور دراز علاقے میں کافی موثر اور مقبول ہے۔ اس کے ’یونیورسل امیونائزیشن -کیچ اپ پروگرام ‘ اور ’مشن اندر دھنش‘ پروگرام بھی کافی زیادہ کامیاب ہیں۔ 12۔ میں یہ چاہوں گا کہ ان پروگراموں کا لگاتار جائزہ لیا جاتا رہے اور انہیں تاحال بنایا جاتا رہے تاکہ ا ن کی افادیت اور استعداد برقرار رہے۔ 13۔ میں چھوٹے بچوں اور معمر افراد کے لئے شروع کئے گئے پروگراموں میں نوجوان نسل کی شمولیت کی حوصلہ افزائی کرتا ہوں۔ صدر جمہوریہ نے کہا کہ انڈین ریڈ کراس اور سینٹ جان ایمبولینس میں بڑی تعداد میں طلبا کی شرکت سے ، ان کی مجموعی تعلیم کا اہم پہلو مکمل ہوگا۔ اسکول کی سطح پر صلاحیت سازی کے وقت ، چھوٹی عمر میں ہی ، سماج کے لئے بے لوث خدمت کی حوصلہ افزائی کی جانی چاہئے۔ یہ اقدار ایسی ہوں کہ یہ ہمارے بچوں کو سماجی برائیوں کے تئیں حساس اور چوکس بنا ئیں تاکہ یہ بچے ایک مثبت نظریے کے ساتھ ان برائیوں پر توجہ د ے سکیں نیز اختراعی حل کے فروغ میں تعاون دےسکیں۔ 14۔ مجھے یہ جان کر خوشی ہوئی کہ دونوں ہی تنظیمیں انڈین ریڈکرا س سوسائٹی اور سینٹ جان ایمبولینس انڈیا ، معاشی طور پر مضبوط ہیں ۔ اس کے باوجود میں کارپوریٹ اور انسان دوست تنظیموں سے اس ضرورت پر زور دیکرکہوں گا کہ سبھی سطحوں پر اپنی طرف سے مدد دیں۔ 15۔ نئے پروجیکٹوں کے سلسلے میں ، جن کا ذکر کیا جاچکا ہے، میں یہ کہتے ہوئے خوشی محسوس کررہا ہوں کہ پچھلے دو سال میں انڈین ریڈکرا س سوسائٹی اور سینٹ جان ایمبولینس نے ، فرسٹ ایڈ میں تقریباً ساڑھے سات لاکھ رضاکاروں کو تربیت دی ہے۔ مجھے یہ جان کر خوشی ہوئی ہے کہ ان کا ارادہ ہے کہ دہلی کے قریب ’ فرسٹ ایڈ‘ میں مہارت کا ایک عالمی معیار کا مرکز قائم کریں گے۔ 16۔ اسی دوران مجھے بتایا گیا کہ سینٹ جان ایمبولنس کے 2500 بریگیڈ ڈویژن روزانہ مجروحین کی دیکھ بھال کرتے ہیں اور ان کی جانیں بچاتے ہیں۔ مذہبی جلسوں ، قومی دنوں کی تقریبات اور ریلیوں میں ان کی موجودگی ، ان کی محنت شاقہ کی مثالیں ہیں۔ 17۔ انڈین ریڈکرا س سوسائٹی اور سینٹ جان ایمبولینس انڈیا کی ، ان کوششوں ، ان کے کاموں اور ان کی وسیع النظری کےلئے میں ان کا شکریہ ادا کرتا ہوں کہ انہوں نے یہ ایوارڈ ز قائم کئے جو آج دیئے گئے ہیں۔ نیز ہمارےملک میں انسانی ہمدردی کے تحت کئے جانے والے کام میں انہوں نے تعاون دیا ہے۔ 18۔ میں ریڈ کراس کے ، بلڈ بنکوں کے وسیع نیٹ ورک کے لئے اس کی تعریف کرتا ہوں جن میں اس کے قومی صدر دفتر میں ماڈل بلڈ بینک بھی شامل ہے۔ وہ پورےملک میں خون کے رضاکارانہ عطیہ کےر جحان کو کامیابی سے فروغ دے رہا ہے۔ 19۔ میں ان کے اس قدم کا بھی خیر مقدم کرتا ہوں کہ وہ مسقبل کے نئی نسل کے رضاکاروں کی تربیت اور اندراج پر خصوصی توجہ دے رہے ہیں۔ نیز ان کی ان کوششوں کابھی خیر مقدم کرتا ہوں کہ وہ ہر کنبے میں فرسٹ ایڈ کے کم سے کم ایک تربیت یافتہ ماہر کی موجودگی کو یقینی بنارہے ہیں۔ 20۔ آخر میں میں اتنی ہی اہم ان ہزاروں قابل ستائش شخصیات کی خدمات کا اعتراف کرنا چاہوں گا جنہیں ا گرچہ کوئی ایوارڈ نہیں ملا ، لیکن پورے ملک میں ان کی بیش بہا خدمات اور عزم ، زندگیاں بچانے او ر ضرورت مندوں کی مدد کرنے میں بہت اہمیت رکھتا ہے۔ یہی وہ لوگ ہیں جنہوں نے بنیاد ی سطح پر ان تنظیموں کی بہت سی بڑی بڑی کوششوں کو کامیابی سے ہم کنار کرایا۔ 21۔ جیسا کہ آپ سبھی حضرات کے لئے میں ، قوم کی خدمت میں آپ کی کوششوں کی ہرممکن بڑی سے بڑی کامیابی کا خواہشمند ہوں ، میں مہاتما گاندھی کے ، جذبہ فراہم کرنے والے ان الفاظ کے ساتھ آپ سے دوداع چاہوں گا: قول!